cyanic-selkie/wikianc huggingface dataset:
Astronomer Royal
Embetet ble opprettet av Karl II av England den 22. juni 1675. Han hadde den 4. mars samme år utnevnt John Flamsteed til «Kongens astronomiske observatør», og i juni beordret han byggingen av Royal Observatory Greenwich og opprettet det nye embetet formelt.
Det skotske embetet ble opprettet i 1834.
Inntil 1972 var Astronomer Royal ex officio direktør for Royal Observatory Greenwich. Han får et stipend på 100 pund i året; en betydelig sum da Flamsteed ble utnevnt men nå bare en symbolsk sum. Etter at man fjernet direktørstillingen fra embetet har det først og fremst vært et æresembete, riktignok et med svært høy prestisje som tildeles den fremste britiske astronomen.
Det fantes tidligere også en Royal Astronomer of Ireland.
Mk Ultra
Mye av mk Ultras stil har blitt videreført av John Vanderslice og hans nye band.
Diskografi
mk Ultra ga ut tre album:
Richard Wright
Richard Wright er navnet til flere personer:
Stanislav Chang Shouyi
Stanislav Chang Shouyi (født i Kina, død 27. mars 1987) var regjeringsapprobert katolsk biskop av Xuanhua i Hebei i Folkerepublikken Kina.
Han ble valgt til biskop i 1958. Men han ble bispeviet 20. april 1958 – uten pavelig mandat – i katedralen Xianxian av stedets biskop, Francis Xavier Zhao Zhensheng.
Episkopalgenealogi
Hans episkopalgenealogi er:
Snusetterligning
Snusetterligninger er produkter som ligner snus i utseende og smak, men som ikke inneholder tobakk eller nikotin. Det er altså ikke en type snus, men en etterligning som skal gi de som bruker produktet en lignende opplevelse som ved bruk av snus. Flere av snusetterligningene har blitt lansert som et alternativ for snusere som ønsker å redusere sitt nikotininntak eller de som ønsker å variere bruken av vanlig snus med et tobakk- og nikotinfritt alternativ.
En av bekymringene som har blitt ytret når det gjelder slike etterligningsprodukter er at de skal lære opp barn og unge i et atferdsmessig ritual dersom det ikke blir satt en aldersgrense på produktene. Dette var blant annet et av argumentene da salg av godteri som lakrispiper og sjokoladesigaretter ble forbudt fra 1. januar 2010 i sammenheng med innføringen av forbudet mot oppstilling av synlig tobakk i butikkene.
Onico
Onico er en snusetterligning basert på plantefiber, blant annet maisfibre, havre og kakao. Onico+ inneholder i tillegg ginseng og guarana. Aromaemnene er næringsmiddelgodkjente. Produktet ble lansert i 2006 av Swedish Match.
KickUp Functional Pods
Dette er en snusetterligning basert på svart te, vitaminer, mineraler, ginseng og koffein. Produktet ble lansert i 2010 av Winnington AB.
Choice
Choice er en snusetterligning som består av fortrinnsvis urter og krydder samt mindre mengder smaksaroma. Alle ingrediensene er næringsmiddelgodkjente. Produktet ble lansert av Nicofree i 2003.
Den store lære
Innhold
Boken består av en kort hovedtekst som tilskrives Konfucius selv, samt ni kommentarkapitler ført i pennen av Zeng Zi, en av Konfucius' disipler.
Litterær betydning
Den store læres store betydning skyldes ikke minst at den griper fatt i mange av gjennomgangstemaene innen kinesisk filosofi og politisk tenkning og knytter dem sammen på en enestående måte.
Regjeringskunst, selvkultivering og utforskning av verden knyttes tett sammen. Den enkeltes verk settes i den større helhets tjeneste, slik at det for eksempel relateres til mål som fremme av verdensfred og enhet mellom ånd og materie. Ved sin definisjon av veien til lærdom i politiske og sosiale sammenhenger knytter verket det åndelige sammen med det praktiske, og skaper begrepet dao – men på en måte som er radikalt annerledes enn i daoismen. Den store lære gir konfucianismen en klar verdenstilvendt retning. Den begrunner sin autoritet ikke i trancendente guddommers autoritet, men i vise oldtidskongers virke.
Enkelte passasjer har hatt stor betydning for kinesisk politisk diskurs gjennom mer enn to tusen års kinesisk historie. Den store lærdoms begrep «verdensfreden» har vært et levende politisk konsept allerede under Zhou-dynastiet og helt frem til Guomindangs og det kinesiske kommunistpartis tid. Begrepet Qinmin, som ofte oversettes med «folkets fornyelse», er blitt navnet på et politisk parti i Republikken Kina.
Bokavtalen
Bokavtalen, tidligere Bransjeavtalen for bokomsetning eller Bokbransjeavtalen, er en avtale mellom Den norske Bokhandlerforening og Den norske Forleggerforening som regulerer konkurranseforhold omkring omsetning av bøker i Norge.
Avtalens bestemmelser om fastpris på bøker krever dispensasjon fra konkurranseloven, hvilket gjør staten til tredjepart ved framforhandling av avtalen. I 1998 ble slik dispensasjon gitt av Konkurransetilsynet under henvisning til avtalens kulturpolitiske målsetting. Etter endring av Konkurranseloven i 2004 ble det imidlertid ved kongelig resolusjon fattet en generell forskrift som regulerte omsetning av bøker og la føringene for den nye avtalen av 2005.
Ny avtale for perioden 1. januar 2015 til 31.desember 2018 ble forhandlet i mars 2014 Denne ble i mai 2014 godkjent av regjeringen for perioden til 1.1.2017.
Formål
«Bransjeavtale for omsetning av bøker mellom Den norske Bokhandlerforening og Den norske Forleggerforening» av 1998 hadde som sitt uttrykte formål å:
Virkemidler
Bokavtalen omfatter virkemidler som
Bokavtalen av 26. april 2005
Den nye bokavtalen ble arbeidet fram under betydelig press fra Moderniseringsdepartementet i Kjell Magne Bondeviks 2. regjering. Etter at den nye og mer liberale Konkurranseloven trådte i kraft 1. mai 2004, ble Bokbransjeavtalen av 25. juni 1998 og andre avtaler som hadde tidsbestemt dispensasjon fra tidligere konkurranselovgivning bundet av de nye reglene. Bokbransjeavtalens dispensasjon utløp 1. januar 2005. Ved kongelig resolusjon av 17. desember 2004 ble det gitt dispensasjon for videreføring av denne avtalen i en forhandlingsperiode inntil 30. april 2005.
Bokhandlerforeningen og Forleggerforeningen kom 10. november 2004 fram til en ny Bokavtale. Etter forhandlinger ble det den 27. april 2005 ble det ved kongelig resolusjon vedtatt «Forskrift om unntak fra konkurranseloven paragraf 10 for samarbeid ved omsetning av bøker» gjeldende til 31. desember 2010. Forskriften fulgte i hovedsak den avtalen partene hadde framforhandlet, men ga ikke adgang til å videreføre fastpris på fagbøker og skolebøker slik partene hadde ønsket. Forskriften er generell, og gjelder også for forleggere/detaljister som ikke er part i Bokavtalen.
Avtalen ble gjort gjeldende fra 1. mai 2005.
Tommy Ford
Tommy Ford (født 20. mars 1989) er en amerikansk alpinist.
Han debuterte i verdenscupen i alpint 25.oktober 2009, og hans første topp fem-plassering kom med en fjerdeplass i storslalåm i Sölden 27. oktober 2019.
Han deltok for USA under vinter-OL 2010 og oppnådde en 26.-plass i storslalåm, som var den eneste øvelsen han deltok i.
Hans første pallplass og første seier i verdenscupen kom 8. desember 2019 da han vant storslalåm i Beaver Creek.
Under vinter-OL 2022 i Beijing, ble han nummer 12 i storslalåm.
Han kjørte på USAs lag som tok gull i lagkonkurransen i VM 2023 i Méribel.
Zulukrigen (film)
Zulukrigen (originaltittel: Zulu Dawn) er en britisk-amerikansk historisk krigsfilm fra 1979 regissert av Douglas Hickox. Filmen handler i hovedsak om slaget ved Isandlwana som fant sted i Sør-Afrika i den britiske kolonitiden. Britiske styrker led store tap i slaget der fienden kun var utstyrt med primitive våpen. De ledende rollene spilles av Peter O'Toole, Burt Lancaster, John Mills og Simon Ward. Filmens manus er skrevet av Cy Endfield og var basert på ei bok han lanserte samme år som filmen. Endfield hadde også regien på Zulu fra 1964.
Handling
Filmen handler om slaget ved Isandlwana, som fant sted i det sørlige Afrika i 1879, i den britiske kolonitiden. Slaget var en del av britenes forsøk på å okkupere Zululand i den såkalte zulukrigen. Til tross for at britene var utstyrt med moderne skytevåpen, tapte de slaget og mistet flere hundre menn, mye på grunn av inkompetent lederskap og arroganse.
Anmelderne
Zulukrigen fikk blandet mottakelse av kritikerne, noe som gjenspeiles i at den har fått 57 % på Rotten Tomatoes. Den amerikanske anmelderen Leonard Maltin har gitt den 3 av 4 stjerner.
Aftenpostens anmelder, (Øyvind Thorsen), gav den forholdsvis dårlig omtale. VGs anmelder (Espen Eriksen) beskrev den som blodig og langtekkelig og gav den terningkast tre.
Innspilling
Produksjonskostnadene var på $8,5 millioner.
Filmen ble innspilt i Sør-Afrika.
Walter Anderson
Walter Anderson er navnet til flere personer:
Andreas Nödl
Andreas Nödl (født 28. februar 1987) er en østerriksk ishockeyspiller.
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Sverre Flatby
Sverre Flatby (født 28. februar 1961) er en norsk gründer og næringslivsleder. Han er utdannet ingeniør fra Oslo ingeniørhøgskole i 1982.
Sverre Flatby var gjennom mange år vært Morten Harkets manager og forretningspartner og har derigjennom også hatt flere roller og styreverv i tilknytning til a-ha herunder fra etableringen av bandets norske virksomhet samt drift av a-has utenlandske virksomheter.
Sverre Flatby var en av gründerne bak CSAM Health som blant annet har Priveq Investment på eiersiden. På begynnelsen av 90-tallet var Sverre Flatby administrerende direktør i Profdoc som senere ble solgt til Compugroup Holding som er notert på børsen i Frankfurt.
Sverre Flatby er administrerende direktør i CSAM Health der tidligere helseminister Ansgar Gabrielsen er styreleder.
Privatliv
Flatby er gift og har tre barn.
Norcan
NorCan (Nordisk Cannabisforum) var Norges største nettforum innen cannabis. Forumet hadde over 8,000 medlemmer, og flere hundre tusen poster i diskusjonsforumet.
Selve forumet var delt opp i kategorier, med egne diskusjonsfora for dyrking, for lov og rett, musikk, kultur osv.
NorCan hadde også egne lokallag fordelt over hele Norge.
Trusler mot NorCan
Norsk Narkotikapolitiforening uttalte til VG 25. februar 2008 at de ønsket at norske nettsteder som beskrev detaljert hvordan Cannabis dyrkes, skulle legges ned. Norcan svarte med en pressemelding.
Anton Cathinco Stub Holmboe
Anton Cathinko Stub Holmboe (født 31. januar 1892 i Oslo, død 15. mars 1980) var en norsk jurist og dommer i Norges Høyesterett. Han var stormester i Den Norske Frimurerorden fra 1962 til 1969.
Holmboe tok juridisk embetseksamen i 1914, og fra 1915 til 1916 var han dommerfullmektig på Jæren; en periode var han også konstituert sorenskriver samme sted. Fra 1917 til 1922 var han sekretær i Justisdepartementet. Han var formann i Den Konservative Studenterforening i 1918.
Fra 1922 var han sekretær i Vinmonopolet s ledelse. I 1925 fikk han bevilling til å føre saker for Høyesterett (da kalt advokatur), og i 1926 ble han ansatt som advokat i Den norske Creditbank. Han ble utnevnt til høyesterettsdommer i 1945. Dette embetet hadde han inntil oppnådd pensjonsalder i 1962. Hans spesialfelt innen jusen var veksel- og sjekkrett, og om dette har han skrevet flere artikler og lovkommentarer.
Holmboe ble i 1955 slått til kommandør av St. Olavs Orden. Han var også kommandør av den finske Hvite Roses orden og den svenske Nordstjerneordenen.
Allan
Allan er en nordisk form av mannsnavnet det engelske navnet Alan som har opphav i bretonske alan og kan bety «liten stein» eller «vakker».
Utbredelse
Alan var et vanlig navn i England i middelalderen, og igjen på midten av 1900-tallet.
I USA var Allan et vanlig navn på 1800-tallet. Formen Alan var mest brukt i 1950-årene.
Kjente personer med navnet
Personene i listen er ordnet kronologisk etter fødselsår.
Arbeidernes internasjonale kampdag
Arbeidernes internasjonale kampdag, som i sin tid ble fastlagt til 1. mai, er en dag arbeidere og deres organisasjoner bruker for å fremme sine interesser som arbeidsfolk.
Internasjonalt
Den internasjonale arbeiderkongressen møttes i Paris i 1889 for å stifte Den annen Internasjonale. Etter forslag fra de fagorganiserte i USA ble 1. mai vedtatt som demonstrasjonsdag. Dette hang sammen med at politiet 4. mai 1886 skjøt og drepte fire demonstranter under en generalstreik i Chicago, der kravet var innføring av åtte timers arbeidsdag. Denne streiken hadde begynt 1. mai. Disse hendelsene minnes i dag som første mai eller arbeidernes dag i de fleste industrialiserte land. Fra Norge deltok Carl Jeppesen, som sørget for at denne dagen ble valgt også i Norge. Dagen ble første gang feiret i 1890 som arbeidernes egne internasjonale kamp- og festdag.
Det nazistiske regimet i Tyskland bestemte i 1933 at 1. mai skulle være arbeidets dag og samtidig ble den frie fagbevegelsen oppløst.
I USA og Canada brukes 1. september til markeringen. President Eisenhower vedtok i 1958 at 1. mai skulle være lojalitetsdagen. I USA sørget Knights of Labor (Arbeidets riddere) i 1887 for at første mandag i september ble Labor Day, slik at man fikk distansert seg fra de radikale kreftene i Europas arbeiderbevegelser.
I Norge
Den første 1. mai-feiringen i Norge ble gjennomført i 1890. I Kristiania (Oslo) og Kristiansand ble det arrangert demonstrasjonstog. 3 600 mennesker deltok i 1. mai-tog fra Youngstorget. Arbeidere i Fredrikshald (Halden) feiret dagen med en større fest, og i Skien og Hønefoss var det møter, men enkelte steder ble festlighetene utsatt til lørdag 3. mai eller søndag 4. mai for å unngå konflikt med arbeidsgiverne. På Kongsberg holdt Carl Jeppesen foredrag om 8-timersdagen for 400 tilhørere lørdag 3. mai, og på Vikersund dagen etter for 300 arbeidere.
Arbeiderpartiet boikottet lenge feiring av 17. mai og oppfordret arbeidere til å feire 1. mai i stedet. På slutten av 1930-tallet begynte arbeiderbevegelsen igjen å feire 17. mai.
Fram til 1919 var en lovfestet normalarbeidsdag på åtte timer 1. mai-feiringens fremste, om ikke eneste, krav. Kravets popularitet lå i at det både var konkret og symbolsk, formulert i tredelingen «8 Timer arbejde, 8 Timer frihed, 8 Timer hvile», slik det sto på det første norske 1. mai-merket i 1892.
Minken Tveitan
Minken Tveitan (født 1985) er en norsk skuespiller som er kjent for rollen som Vilde Mykland i TV 2s såpeserie Hotel Cæsar. Hun fikk rollen etter en massiv PR-kampanje fra TV 2 om at de søkte skuespillere til serien, og mellom 2,000 og 3,000 personer søkte på rollen.
Arbeidernes internasjonale kampdag
I Norge
Ved kongelig resolusjon 26. april 1935 ble 1. mai vedtatt som offisiell flaggdag.
I 1942 innførte Quislings regjering 1. mai som lovfestet fridag. Denne «loven» ble formelt opphevet i 1945.
I 1947 anerkjente Stortinget 1. mai som offentlig høytidsdag. Dagen reguleres siden dette i Norge som bevegelig merkedag i egen lov om 1. og 17. mai. Med ujevne mellomrom tas det til orde for, som oftest fra borgerlig side, å omgjøre dagen til normal arbeidsdag.
Faner
Fanene har tradisjonelt vært fagforeningenes viktigste samlingsmerke, ikke minst fagforeningsfanene.
Sang og musikk
«Sosialistenes marsj» var i årene før 1914 den sang som framfor noen ble spilt og sunget 1. mai. I 1904 oversatte Olav Kringen «Internasjonalen» til norsk. Den kom etter hvert til å overta rollen som arbeiderbevegelsens viktigste kampsang, selv om «Sosialistenes marsj» fortsatt var i bruk. Fram mot 1920 rivaliserte de om hegemoniet som bevegelsens «offisielle» kamp- og samlingssang i Norge. Før 1914 var dessuten «Ja, vi elsker» mye brukt i arbeiderbevegelsen. Ofte sang man nasjonalsangen sammen med «Sosialistenes marsj».
1. mai-festen
I Kristiania leide Arbeiderpartiet fra 1894 til 1907 Tivoli med artister til festen. Utover landet var det vanlig med amatørskuespill, opplesning, sang, musikk og dans.
Barnetog
Fra omkring 1910 var barnetog en del av 1. mai-arrangementene.
I hovedstaden ble det første barnearrangementet 1. mai gjennomført i 1910 i form av en barnefest. I 1913 var det lokalt barnetog på Sagene og i 1915 lokale barnetog i flere bydeler. I 1916 gikk det første felles barnetoget fra Ankertorvet til Tullinløkka. Først gikk Kristiania Arbeiderpartis barnelag med «sit store røde flag som i toppen bar en vakker og morsom symbolsk buket av vaarens unge løv isprængt dyprøde tullipaner. Fire og fire i rækken fulgte barnene med de smaa røde flag høit hævet - alle kredsenes barn med hvert sit musikkorps og hvert sit store røde flag. Takt, takt! Pas paa takten! De smaa barnesko smaldt mot brostenene - takt, takt - bortover Torvgaten, hvor flag var heist ... Vakrere tog har aldrig gaat opover Karl Johan. Dets festmotto: «Store røde flag og smaa røde flag» gav helhetsindtrykket en betagende renhet. Gaten var sol og rødt - rødt og sol.»
St. Johanneslogen Haakon til de tre Lys
St. Johanneslogen Haakon til de tre Lys er en frimurerlosje i Den Norske Frimurerorden (St. Johannesloge nr. 24) som ble opprettet den 27. mars 1920 i Christiania og innviet den 11. oktober samme år. Den 20. september ble logen utlevert en konstitusjonspatent av 20. september 1920 av Den Norske Provincialloge Polarstjernen. Den ble underlagt Den Norske Store Landsloge i 1960.
Losjens navn hentyder til Håkon den gode Adalsteinsfostre og til de tre lys i frimureriet. Valgspråket er «Ophavs Ophav Lysets Kilde».
KNM «Trondheim» (jager)
KNM «Trondheim» (sjøsatt 19. september 1944 som HMS «Croziers» (R 27)) var en C-klasse jager bygget av Yarrow At Scotstoun og ble innkjøpt til Norge i 1946. Hun ble solgt til hugging i 1961.
Wimbledon-turneringen 1973
Wimbledon-turneringen 1973
Vernet bedrift
Den som er ansatt i en vernet bedrift mottar en liten lønn i tillegg til trygd eller sosialstønad.
En mer korrekte betegnelse på vernede bedrifter er arbeidssamvirketiltak.
Fylkesvei 652 (Rogaland)
2019 ble veien del av fylkesvei 4680.
Miriquidi
Miriquidi («mørk skog») var navnet på de store og nesten ugjennomtrengelige skogene som en gang dekte områdene omkring Erzgebirge i det sørsøstlige Tyskland og nordlige Tsjekkia.
Fra 1100-tallet ble skogene utsatt for en planmessig kolonisasjon ved markgrevene av Meissen. Innvandrerne var for det meste sorbere, thüringere og frankere. Med hest og kjerre eller til fots tok de seg fram gjennom tett skog og over bergpass, unngikk de sumpige elveslettene, og fikk seg tildelt 1–2 «Hufe land» (120–250 da). Teigene strekte seg vanligvis fra elvesletta og oppover i lia.
Arbeidssamvirketiltak
Arbeidssamvirketiltak (ASVO) er et tilbud til yrkeshemmede med trygdeytelser og som ikke kan nyttiggjøre seg andre arbeidsmarkedstiltak. Målet med tiltaket er å skape varige arbeidsplasser som hjelp til å utvikle ressurser hos yrkeshemmede. Deltakerne beholder sin uførepensjon og arbeidssamvirket får årlig driftstilskudd per plass. Arbeidssamvirke er i stor grad benyttet for personer med utviklingshemninger. Det finnes en rekke ASVO-bedrifter over hele landet.
KNM «Stavanger» (jager)
KNM «Stavanger» (sjøsatt 12. februar 1945 som HMS «Crystal» (R 38)) var en C-klasse jager bygget av Yarrow og ble innkjøpt til Norge i 1946.
Manuel Latusa
Manuel Latusa (født 23. januar 1984) er en østerriksk ishockeyspiller.
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Fylkesvei 647 (Rogaland)
Fylkesvei 647 (Fv647) i Rogaland gikk mellom Laugaland og Funningsland i Hjelmeland kommune. Veien var 8,6 km lang.
2019 ble veien del av fylkesvei 4682.
Gopura
En gopura eller gopuram, er et større tårn, vanligvis dekorert, ved inngangen til et tempel, særlig i Sør-India. Dette er et fremtredende trekk ved hinduistisk tempelarkitektur. De fungerer som inngangsporter gjennom veggene som omgir tempelkomplekset.
Gopuraens opprinnelse kan spores tilbake til tidlige Pallavastrukturer, og fra det tolvte århundre, under Pandya, ble disse portene et dominerende trekk ved tempelets ytre utseende, etterhvert så dominerende at de indre helligdom som ble overskygget av gopuraens enorme størrelse.
Fylkesvei 647 (andre betydninger)
I Norge finnes fylkesvei 647 i de følgende fylkene:
Scream Aim Fire
Scream, Aim, Fire er det andre studioalbumet av det walisiske metallbandet Bullet for My Valentine. Det ble utgitt 28. januar 2008 i Storbritannia og 29. januar 2008 i USA. Siden utgivelsen har albumet solgt mer enn 300 000 eksemplarer i USA, og over 1 million verden over. «Scream, Aim, Fire» er musikalsk sett litt tyngre enn deres forrige album The Poison, mens det vokalmessig er mindre skrikende vokal grunnet vokalist Matthew Tucks problemer med stemmen etter forrige turne tilknyttet deres forrige album.
Sporliste
Alle sanger er skrevet og komponert av Bullet for My Valentine
Priser og plasseringer
"Scream, Aim, Fire" debuterte på 4.-plass på den amerikanske hitlisten Billboard 200, noe som er karrierehøyeste for Bullet For My Valentine. Musikkmagasinet Kerrang! utnevnte også både i 2008 samt 2009 bandet som "Best British Band" (Beste britiske band). Verden over solgte albumet bra og nådde topp 5-plasseringer på hitlistene i Tyskland, Østerrike og Australia, og nådde topplasseringen i Japan. I Storbritannia og i Canada solgte albumet til gull. Albumet har solgt over 1 million eksemplarer verden over.
Personell
Bullet For My Valentine
Finsk ayrshire
Finsk Ayrshire er det mest vanlige feet i Finland (74%). Rasen stammer fra import av omtrent 1600 Ayrshirefe fra Skottland og Sverige i perioden 1847-1923. Finsk Ayrshire er sammen med Svensk röd och vit boskap (SRB) og lokale norske kuraser opprinnelsen til Norsk rødt fe, som er den dominerende rasen i Norge. Det importeres fortsatt sæd fra Finsk Ayrshire til bruk i Norsk rødt fe. I 2008 var én okse av Finsk Ayrshire brukt som såkalt oksefar i Norsk rødt fe.
Finsk Ayrshire er oftest hornet og rød-brune, med rolig lynne. Gjennomsnittlig årsavdrått er på 7400 kg, med 4,36 % fett og 3,36 % protein. Gjennomsnittlig levendevekt er på 540 kg for voksne kyr.
Fant
Ordet stammer fra norrønt fantr, opphav i italiensk fante som betyr ung gutt, tjener, soldat som kommer fra det latinske ordet for barn, infans med genitivsform infantis.
I Norge kunne fantebegrepet i visse områder brukes videre og romme alle som ikke var fra bygda eller dalen, da med en noe nedsettende klang. Innflyttere fra byene kunne kalles «byfant» eller «byfente». Prestedattera Olea Crøger og søstrene hennes, født og oppvokst i Telemark, ble omtalt som «Crøgerfæntun'» av bygdefolket.
Ivar Aasen prøver i sin ordbok å gi en forklaring på hvor ordet skriver seg fra. Her skriver han: «I nyere skrifter er ordet (fant) også brugt for Tater eller Zigeuner; men dette er feilagtig, da "fant" ikke betegner noget Folkeslag. Gammelnorsk fantr er en ung tjener, en ærindssvend; vel egentlig utgaaet fra italiensk fante: Tjener, Yngling, Soldat (infanterist)... den slette betydning har vel udviklet sig af begrepet om en fattig Yngling eller Tjener, der opfører sig som en Herremand og saaledes tilvender sig en ufortjent anseelse.»
Fant i populærkultur
Fant er også navn på en eldre norsk svarthvittfilm med Alfred Maurstad i hovedrollen.
En kjent slått fra Setesdal heter Fanten, mens en like kjent slått fra Telemark kalles Fenta.
Aslaug Vaa har i diktet Uppi Måneskin en varm og vill skildring av et nyforelska fantepar.
IPod classic
iPod classic er produktnavnet på den originale iPod-spilleren. iPod classic er en harddisk og musikkspiller produsert av Apple. En iPod kan spille musikkformatene mp3, WAV, AAC, AIFF, Audible og Apple Lossless. Ved siden av avspilling kan enkelte iPoder også brukes som en ekstern harddisk. En iPod er kjennetegnet ved sin særpregede hvite design, kompakte størrelse, sitt enkle brukergrensesnitt basert på et sentralt klikkehjul, samt en hurtig FireWire- eller USB 2.0-forbindelse som kan overføre data med hastigheter opp til 400 Mbit/sekund.
Čohkarášša
Čohkarášša er et fjell i Stabbursdalen nasjonalpark i Porsanger kommune, Troms og Finnmark. Med en høyde på 1 139 meter over havet er det det høyeste fjellet i kommunen, og det fjerde høyeste fjellet i Finnmark av fjellene med primærfaktor på minst 50 meter. Fjellet har også en sekundærfaktor på 67 kilometer, som er den 11. lengste i landet.
Lloyd Parks
Lloyd Parks (født 26. mai 1948 i Kingston på Jamaica) er både reggaebassist og -vokalist.
Lloyd Parks er fortsatt aktiv som studiobassist i dag og har blant annet spilt bass på Damian Marleys album «».
Pillarguri
Pillarguri, eller Prillar-Guri, er en av de mest berømte personene fra slaget ved Kringen («skotteslaget») like sør for Otta i Sel kommune i Gudbrandsdalen i 1612. Ifølge historien var hennes oppgave å gi signal når den norske bondehæren kunne starte angrepet på skottehæren, 300 skotske leiesoldatene som hadde kommet i land i Romsdalsfjorden og var på vandring i «skottetoget» gjennom dalen på vei videre til Sverige for å delta i Kalmarkrigen. Dette skal hun ha gjort ved å stå på en høyde og blåse i en lur. Høyden, som fram til på 1800-tallet ble kalt Selsjordkampen, ligger rett ovenfor gården Selsjord, på vestsiden av Gudbrandsdalslågen, vis-à-vis Kringen. I dag kalles høyden Pillarguritoppen (852 moh.).
Thomas Koch
Han representerte landet sitt under Vinter-OL 2014 i Sotsji, der han kom på 10.-plass med det østerrikske laget.
Avery Brooks
Avery Franklin Brooks (født 2. oktober 1948 i Evansville i Indiana) er en amerikansk skuespiller.
Brooks ble utdannet hos Oberlin College og Indiana University Bloomington, og han tok grader på begge skolene. Senere gikk han på Rutgers University og tok master of fine arts i skuespillkunst og regissering. Han var den første afroamerikaneren som tok denne graden. I 1972 ble han fast professor hos Mason Gross School of the Arts. I 1993 ble han artistic director for National Black Arts Festival i samarbeid med Rutgers University. Samme året fikk han også en plass i Rutgers University hall of distinguished alumni.
Brooks ble født inn i en musikalsk familie. Morfaren Samuel Travis Crawford turnerte med countrygruppen Delta Rhythm Boys på 1930-tallet. Moren har en grad i musikk fra Northwestern University. Brooks har selv spilt jazz piano og sang baryton da han spilte i teatret. Han spilte blant annet hovedrollen i operaen X: The Life and Times of Malcolm X.
Brooks spilte i ti år rollen som Phillip Hayes Dean i skuespillet Paul Robeson, inkludert forestillinger på Westwood Playhouse og Kennedy Center. Han er kjent for sin entusiasme når det gjelder afroamerikanske saker og han er også førsteamanuensis i teater hos Rutgers University. Han har vært programleder for mange dokumentarer og fortellerstemme i filmer som IMAX-filmen Africa's Elephant Kingdom.
På TV kan Brooks ses i den populære TV-serien Spenser: For Hire fra 1980-tallet hvor han spilte Hawk. I 1989 fikk Brooks sin egen, kortvarige spin-off kalt A Man Called Hawk. Han har også spilt i en filmatisering av Uncle Tom's Cabin og American History X.
Brooks er kanskje mest kjent for å ha spilt Benjamin Sisko i science fiction-serien Star Trek: Deep Space Nine. Han regisserte også mange episoder av serien, inkludert Far Beyond the Stars, som er sett på av mange som en av de beste Star Trek-episodene.
Cryptosporidium
Cryptosporidium er en protozoan patogen til Phylum Apicomplexa og forårsaker en diarésykdom som kalles cryptosporidiosis.
I november 2010 ble tusenvis av mennesker i Östersund rammet av magesyke med diaré fordi Cryptosporidium hadde kommet med drikkevannet fra Storsjön.
Zischkaia
Zischkaia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore sommerfugler med avrundede vinger, forvingens spiss en tanke tilspisset. Zischkaia-artene er ganske mørkt brune både på over- og undersiden, de mørke tverrstrekene på undersiden er ikke svært tydelige og øyeflekkene nokså små.
Levevis
Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.
Utbredelse
Slekten har sin hovedutbredelse i Brasil, men finnes også i noen av de omkringliggende landene.
Tidsmaskin (album)
Tidsmaskin er DumDum Boys' niende studioalbum, som ble utgitt 9. november 2009. «Snø på Mars» var den første singelen fra plata, som er spilt inn i Göteborgs Svenska Grammofon Studion og Oslo-studioene Malabar og Amper Tone i 2008 og 2009.
Veliko Tărnovo oblast
Veliko Tărnovo oblast (bulgarsk: област Велико Търново, oblast Veliko Tărnovo) er en forvaltningsenhet nord i Bulgaria.
Geografi
Oblasten grenser i nord til Romania langs Donau, i øst til oblastene Ruse, Tărgovisjte og Sliven, i sør til Stara Zagora, i vest til Gabrovo, Lovetsj og Pleven. Balkanfjellene begynner ved oblastens sørlige grense. Byen Veliko Tărnovo er den største i oblasten og samtidig administrasjonssentrum.
Befolkning
Veliko Tărnovo oblast har 293 172 innbyggere fordelt over et areal på 4 662 km².
Sykkelpendling
Sykkelpendling er bruk av sykkel til pendling, altså regelmessig bruk av sykkel til arbeidsreiser mellom bosted og arbeidssted,  i motsetning til bruk av sykkel for sport, rekreasjon og tilfeldige arbeidsreiser. Kartlegging tyder på at sykkel til arbeidsreiser er mest vanlig i flatt eller slakt terreng. Sykkelpendling korrelerer med årstider med færre som sykler og kortere strekninger om vinteren i nordlige strøk. Sykling er vanligere der syklistene kan kjøre trygt, atskilt fra motorisert trafikk, slik som på spesielle sykkelveier eller sykkelfelter. Liten avstand og høy parkeringskostnader øker tilbøyeligheten til å sykle. Arbeidsreiser på sykkel er vanlig over hele verden. Batteridrevet sykkel (elsykkel) kan gjøre sykkelpendling aktuelt for flere. Transportforskerne peker på større andel sykkelpendling som en del av løsningen på transportutfordringer særlig i storbyområder med sterk folkevekst. Sykling regnes som gunstig for miljøet blant på grunn av lite utslipp av klimagasser og mer bruk av sykkel er en målsetning i Norge.
Peugeot 605
Peugeot 605 er en stor sedan fra franske Peugeot, som ble lansert i 1989. Den erstattet 505- og 604-modellene og ble selskapets flaggskip. Peugeot 605 delte plattform med Citroën XM. 605 kom kun i én karosserivariant, sedan. I 1995 gjennomgikk 605 en mindre ansiktsløftning, som resulterte i bedre sikkerhet, nye motorer, ny grill, ny bakluke med integrert spoiler og nye frontlykter. I 1999 ble 605 erstattet av 607.
Peugeot 605 ble lansert med to motorvarianter, 2,1 l dieselmotor og en 2,0l bensinmotor. Året etter lanseringen kom 3.0 liters utgaven med V6-bensinmontor. I forbindelse med ansiktsløftningen i 1995 kom flere nye motoralternativer, blant annet en 2,5 liters turbodiesel (130 hk) og 2,0 liters turbobensin (145 hk), samt en oppdatert utgave av den opprinnelige 2,0l, nå med 136 hk.
Richard Wright (fotballspiller)
Ipswich Town
Wright begynte sin aktive karriere som lærling hos hjemklubben Ipswich Town i januar 1995 og fikk sin debut på førstelaget i en kamp mot Coventry City i mai samme år. Under manager George Burley etablerte han seg som fast førstelagsmålvakt, som kulminerte i et opprykk til Premier League under 1999/2000-sesongen. Totalt fikk han 298 kamper (240 seriekamper) fra 1995 til 2001.
Arsenal
I juli 2001 signerte han under på en femårskontrakt med Arsenal under ledelse av Arsène Wenger, hvor han ble sett på som en permanent etterfølger til David Seaman. Til tross for en lovende start ble oppholdet i Arsenal preget av skader og tabber, noe som gjorde at han til slutt ble tredjevalg bak både Seaman selv og Stuart Taylor. Under oppholdet i hovedstadsklubben fikk han likevel nok kamper til å få medaljer i FA-cupen 2001/2002 og Premier League 2001/2002.
Everton
Etter mangel på spilletid hos Arsenal valgte Wright i 2002 å gå videre til Everton, hvor skader også her gjorde at han mistet førstelagsplassen til fordel for veteranen Nigel Martyn. Til tross for at Martyn la opp etter 2005/2006-sesongen ble han likevel andrevalg bak nykommeren Tim Howard i den påfølgende sesongen. Etter 2006/2007-sesongen ble han frigitt etter å ha spilt 60 seriekamper for Everton.
West Ham og Southampton
Wright signerte umiddelbart etter på en kontrakt med West Ham United sommeren 2007. Der ble han lånt ut til Southampton ut 2007/2008-sesongen og fikk syv seriekamper for klubben. Etter å ha fullført lånekontrakten med Southampton gikk han på en overgang til gamleklubben Ipswich, hvor han skrev under på en toårskontrakt.
Hertugdømmet Warszawa
Hertugdømmet Warszawa (noen ganger også omtalt som Storhertugdømmet Warszawa) var en polsk stat som eksisterte mellom 1807 og 1813. Territoriet til Hertugdømmet Warszawa dekket det som er de sentrale delene av dagens polske stat og deler av dagens Litauen.
Richard Wright (fotballspiller)
Ipswich og Sheffield United
Hos Ipswich spilte han seg inn på førstelaget og ble kåret til klubbens beste spiller i 2008/2009-sesongen. I den påfølgende høstsesongen pådro han seg en alvorlig kneskade og fikk ikke spille flere kamper for Ipswich før hans kontrakt med klubben gikk ut mot slutten av 2009/2010-sesongen. I september 2010 gikk han videre til Sheffield United, men skader gjorde at han kun fikk to seriekamper før hans kontrakt med klubben ble kansellert i april 2011. Etter dette var han på flere prøvespill før han i november 2011 signerte på en kontrakt med Ipswich for tredje gang i sin karriere.
Landslagskarriere
Wright fikk sin landslagsdebut for i en vennskapskamp mot  i 2000. Han ble deretter valgt ut til den engelske troppen under EM i fotball 2000 etter å ha blitt tatt ut av landslagstrener Kevin Keegan, men var i realiteten tredjemålvakt bak David Seaman og Nigel Martyn, og fikk dermed heller ingen kamper under dette mesterskapet. Hans andre og siste landskamp kom for øvrig i en vennskapskamp mot i 2001.
Kyle Veris
Kyle Veris (født 15. mars 1983 i Washington, DC) er en amerikansk fotballspiller som spiller for Pittsburgh Riverhounds i USL Pro League.
Hertugdømmet Warszawa
Geografi
Hertugdømmet ble opprettet som en følge av Tilsit-avtalen i 1807. Territoriet til hertugdømmet besto i hovedsak av områdene keiser Napoléon Bonaparte av Frankrike hadde erobret av Kongeriket Preussen under Napoleonskrigene.
Kyle Veris
Veris spiller midtstopper og har tidligere spilt for klubber som Los Angeles Galaxy, Michigan Bucks,Toledo Slayers, Hødd, Puerto Rico Islanders og Miami FC.
Hertugdømmet Warszawa
Geografi
Byen Gdańsk (Danzig) fikk en spesiell status, og ble gjort til en fristad under delt polsk og fransk kontroll.
Etter en krig mot Østerrike i 1809 ble også det såkalte Vest-Galicia i det østerrikske kronlandet Galicia og Lodomeria erobret og innlemmet i hertugdømmet.
Politikk
Hertugdømmet Warszawa var formelt ledet av Komisja Rządąca (Regjeringskommisjonen) 15. januar 1807 – 5. oktober 1807 og Fryderyk August I 17. september 1807 – 21. mai 1815, noe som gjorde at hertugdømmet og kongedømmet Sachsen var i personalunion. Konstitusjonen gav også mye makt til Sejmene.
I praksis var Hertugdømmet Warszawa en fransk protektorat. Den franske ambassadøren hadde alltid siste ordet i viktige saker, og hæren til hertugdømmet sto under kontroll av den lojale bonapartisten Józef Poniatowski.
Komisja Rzadaca (Regjeringskommisjonen)
Regjeringskommisjonen ble utnevnt gjennom et dekret av den franske keiser Napoléon I 14. januar 1807. Den holdt sitt innledende møte 15. januar 1807 og valgte Małachowski som president.
Kommisjonen utnevnte et Dyrektorium Generalne (Generaldirektorium) på fem medlemmer. Det fungerte som regjering.
Oppløsningen av hertugdømmet
Etter Napoleons nederlag ble hertugdømmet oppløst av Wienerkongressen og delt i tre. Det såkalte Storhertugdømmet Poznań ble overtatt av Preussen, Kongresspolen ble underlagt den russiske Tsaren og Kraków ble gjort til en fristad under Østerrike.
Dennis Banks
Dennis Banks (født 12. april 1932 i Leech Lake indianerreservat, død 29. oktober 2017 i Rochester i Minnesota i USA ) var en amerikansk skuespiller, forfatter og aktivist. Han var anishinaabe og ble født på Leech Lake indianerreservat i nordre Minnesota. Banks er også kjent som Nowa Cumig (Naawakamig), som var hans navn på ojibwaspråket.
Arbeid med AIM
I 1968 var Banks med å stifte American Indian Movement (AIM), som blant annet hadde som formål å beskytte indianernes tradisjoner og levesett og å ta rettslige skritt for å beskytte indianernes traktatfestede rettigheter, slik som rett til fiske, fangst og dyrking av villris.
Banks tok del i 1969–1971-okkupasjonen av Alcatraz. I 1972 deltok han i organisering av «Trail of Broken Treaties» som var en kolonne med kjøretøy som gikk over hele USA og endte i Washington, D.C. med det formål å sette søkelyset på indianernes tilstand. Kolonnens deltakere forventet å få møte med kongressmedlemmer om relevante saker. Myndighetene nektet forøvrig å møte representanter fra gruppen, noe som resulterte i at indianerne tok beslag i og okkuperte hovedkontoret til Bureau of Indian Affairs.
Banks sto også i spissen for bevegelsen på Pine Ridge indianerreservat i Sør-Dakota i 1973 som forsøkte å få avsatt den korrupte formannen som var utnevnt av de føderale myndighetene. Disse aktiviteten førte til okkupasjonen av Wounded Knee med en beleiring som varte 71 dager og som vekket oppmerksomhet over hele USA. Banks var hovedforhandlerene og en av lederne for indianernes Wounded Knee-styrker.
Under Banks' lederskap ledet AIM i 1973 en protest i Custer i Sør-Dakota som rettet seg mot en rettssak der en hvit mann ble frikjente for å ha myrdet en indianer. Som et resultat av hans engasjement i Wounded Knee og Custer ble Banks og 300 andre arrestert og ble stilt for retten. Han ble frikjent for Wounded Knee-anklagene, men ble dømt for å ha oppmuntret til bråk og for fysiske overgrep under konfrontasjonen i Custer. Banks gikk under jorda for å unngå fengsel og organiserte en bevæpnet AIM-gruppe som inkluderte Anna Mae Pictou Aquash som var mistenkt for å være en FBI-angiver. Hun ble senere funnet drept. Han fikk amnesti i California av daværende guvernør Jerry Brown, som nektet å utlevere han til Sør-Dakota. Han mottok også finansiell støtte fra skuespiller og AIM-sympatisør Marlon Brando.
Utdannelse og karriere
I perioden Banks tilbrakte i California, fra 1976 til 1983, tok han en 2-års universitetsgrad på University of California, Davis og underviste ved Deganawida Quetzecoatl University (DQU), et indiansk-styrt institutt for alternativ høyere utdanning, der han ble den første indianske universitetsrektor. Han etablerte også det første «spiritual run» fra Davis til Los Angeles i 1978, som per 2008 er en årlig begivenhet. Våren 1979 underviste han ved Stanford University. Etter at guvernør Brown forlot guvernørembetet fikk Banks i 1984 opphold hos Onondaga Nation i den nordlige delen av New York. Under tiden i New York organiserte Banks «the Great Jim Thorpe Longest Run» som var et løp fra New York til Los Angeles der formålet var å få gjeninnsatt gullmedaljen Thorpe hadde vunnet i OL i 1912 og gi denne til Thorpes familie.
I 1985 forlot Banks Onondaga for å overgi seg til myndighetene i Sør-Dakota og sonet 18 måneder i fengsel. Da han ble frigitt jobbet han en periode som narkotika- og alkoholrådgiver på Pine Ridge Indian Reservation. I løpet av 1987 ble gravrøvere stoppet under deres graving etter verdigjenstander på indianske gravsteder. Banks ble tilkalt for å organisere en begravelsesseremoni. Hans aktiviteter resulterte i at delstatene Kentucky og Indiana vedtok strenge lover mot gravskjending.
Banks har hatt roller i filmene War Party, The Last of the Mohicans og Thunderheart. Musikkutgivelsen Still Strong, som inneholder Banks' originalverk såvel som tradisjonelle indianske sanger, ble ferdigstilt i 1993. Banks' musikk finnes også på andre album: Peter Gabriels Les Musiques du Monde, Peter Matthiessens No Boundaries.
I 2006 ledet Banks Sacred Run 2006, som gikk fra Alcatraz utenfor San Francisco til Washington, D.C.. Deltakerne fulgte den eldgamle indianske tradisjonen med å viderebringe en melding om «land, liv og fred» fra landsby til landsby. De reiste over 160 kilometer hver dag og kom inn i Washington, D.C. på Jordens dag, 26. april 2006. De tok en sydlig rute gjennom USA, i solidaritet med de som hold på med gjenoppbygning etter orkanene Katrina og Rita. Det ble holdt større tilstelninger langs ruten i Albuquerque, New Orleans og Washington, D.C. I årene siden «The Longest Walk» i 1978 har Sacred Run blitt en internasjonal begivenhet. Sacred Run 2006 hadde deltakere fra Japan, Australia, Irland og Canada såvel som fra USA.
Arbeidsmarkedstiltak
Arbeidsmarkedstiltak er offentlige tiltak som skal styrke tiltaksdeltakernes muligheter til å skaffe seg eller beholde arbeid. De skal understøtte hovedmålet i arbeidsmarkedspolitikken, som er å legge til rette for et velfungerende arbeidsmarked med høy sysselsetting, lav ledighet og et inkluderende arbeidsliv. Arbeidsmarkedstiltak er hjemlet i «lov om arbeidsmarkedstjenester» (arbeidsmarkedsloven) § 12 og «forskrift om arbeidsmarkedstiltak».
Det er Arbeids- og velferdsetaten ved NAV som tildeler arbeidsmarkedstiltak. Dette er hjemlet i «Lov om arbeids- og velferdsforvaltningen» (arbeids- og velferdsforvaltningsloven) [NAV-loven] § 4.
Det finnes følgende arbeidsmarkedstiltak:
Historikk
Hjemmelen for arbeidsmarkedstiltak ble først nedfelt i «lov om tiltak til å fremme sysselsetting» av 27. juni 1947 nr. 9, som fastslo at staten kan organisere arbeidsmarkedstiltak i det omfang som anses hensiktsmessig, og innenfor rammen av Stortingets bevilgning av midler. Eksempler på slike tiltak vararbeidssamvirketiltak (ASVO) eller en attføringsbedrift.
Lars Frode Larsen
Lars Frode Larsen (født 5. mars 1948) er en norsk fagbokforfatter og Hamsun-forsker.
Larsen tok doktorgraden ved universitetet i Oslo i 1998 med avhandlingen «Den unge Knut Hamsun (1859–1888): en studie i hans personlige og idémessige utvikling». En revidert utgave av oppgaven ble utgitt som Den unge Hamsun (1998), en detaljert skildring av Hamsuns liv fra fødselen i 1859 inntil han vendte tilbake fra Amerika for andre gang i 1888. I 2001 kom Radikaleren, som skildrer årene 1888–1891, og i 2002 Tilværelsens udlænding, om årene 1891–1893. Larsen er redaktør for Hamsuns Samlede verker (2007–).
Tampico
Tampico er en by i den meksikanske delstaten Tamaulipas. Tampico har et fuktig klima med en gjennomsnittstemperatur på omtrent 24º C. Innenfor bygrensene ble innbyggertallet fastslått til 294 789 under folketellingen i år 2000. Dette utgjør omtrent 10 % av delstatens totale befolkning. Byen befinner seg ved Mexicogolfen.
Etymologi
Tampico kommer fra ordene Tam og pico på huastecospråket som betyr henholdsvis «stedet for» og «vannhunder», noe som kan bety noe slikt som vannhundenes sted.
Historie
Det har vært bosetninger langs Pánucoelven ved Tampico lenge før 1500-tallet.
Den første kommersielle flyvingen i Mexico ble gjennomført fra Tampico til Mexico by av flyselskapet Mexicana i 1921.
Matkultur
På grunn av byens beliggenhet er Tampico kjent for sine fiskeretter og skalldyrsretter. Like kjent er byen for retter med storfekjøtt, ikke minst retten Carne Asada a la Tampiqueña, som består av filetert, marinert storfekjøtt med blant annet skivet løk og presset appelsinsaft. Kjøttet serveres med bakte bønner (frijoles de charro), guacamole med tortillachips og tre entomatadas.
Matretten «entomatadas tampiqueñas» er en type enchiladas med røtter i denne byen.
Robert Rauschenberg
Robert Rauschenberg (født 22. oktober 1925 i Port Arthur i Texas, død 12. mai 2008 i Captiva Island i Florida) var en amerikansk billedkunstner. Han er blitt omtalt som en av de viktigste kunstnerne i USA i siste halvdel av 1900-tallet.
Rauschenberg studerte ved kunstskolen Black Mountain College i USA, under den tidligere Bauhaus-profilen Josef Albers. Rauschenberg uttalte senere at Albers' sans for disiplin og metodiske tilnærming til kunst inspirerte ham til å gjøre det motsatte.
Rauschenberg hadde stor betydning for utviklingen av amerikansk kunst på 1950- og 60-tallet, og hans bruk av readymades og sitater fra populærkulturen ble sett som et alternativ til den dominerende abstrakte ekspresjonismen, og som en forløper for popkunsten. I likhet med Jasper Johns' arbeider ble Rauschenbergs kunst omtalt som «Neo-Dada» (nydadaisme) på 1950-tallet, på grunn av blandingen av høy- og lavkulturelle referanser, og sammenstillingen av ulike objekter, teknikker og materialer.
Språkrådet
Språkrådet er den norske statens forvaltningsorgan i saker som gjelder offentlige institusjoners bruk av de norske målformene bokmål og nynorsk. Språkrådet i dagens form ble etablert i 2005, og etterfulgte det tidligere Norsk språkråd (1972–2005) og den tidligere Norsk språknemnd (1952–1972). Språkrådet har 39 ansatte per 2022.
Norsk språkråd
Norsk språkråd hadde i oppgave å verne om den kulturarv som norsk skriftspråk og talespråk representerer, fremme tiltak som kan øke kunnskapen om norsk språk, fremme toleranse og gjensidig respekt mellom alle som bruker norsk språk i dets forskjellige varianter, og verne om det enkelte menneskets rettigheter når det gjelder bruken av språket. Blant de viktigste oppgavene til rådet har vært normering av bokmål og nynorsk, språklig rådgiving og språklig kvalitetssikring av lærebøker.
I 1994 fikk rådet i oppgave å føre tilsyn med statsorganer under departementsnivå når det gjaldt gjennomføringen av målloven. I 2000 fikk rådet også i oppgave å arbeide med norsk språk og informasjonsteknologi. Norsk språkråd registrerte nyord, la fram forslag til avløserord i stedet for engelske importord og fremmet tiltak for å sikre språklig likestilling mellom bokmål og nynorsk. Rådet utgav publikasjonene Språknytt og Statsspråk. Norsk språkråd hadde de siste årene ca. 20 ansatte.
De språkpolitiske og -normerende organisasjonene, slik som Riksmålsforbundet og Det Norske Akademi på riksmålssiden og Noregs Mållag på nynorsksiden, var representert i rådet.